અમરેલી તાલુકાના મેડી તરવડા ગામના મધુભાઇ સોલંકી પોતાના 11 વર્ષીય પુત્ર જયેશ સાથે વાડીમાં બહાર ખાટલામાં સૂતા હતા ત્યારે વહેલી સવાર સિંહે જયેશ ઉપર હુમલો કરી દીધો હતો. સિંહના હુમલાના કારણે જયેશે અવાજ કરતા તેના પિતાએ સાવજના મોમાંથી પોતાના પુત્રને છોડાવવાનો પ્રયાસ કર્યો હતો પણ સિંહ તેને ખેંચી ગયો હતો. જે બાદ સવારે માત્ર પગ અને સાથળના ટુકડા મળી આવ્યા હતા. દીકરાના આવા મોતથી પરિવાર આઘાત અને શોકમાં ડૂબી ગયો હતો.